
Изх. № …………………………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Поемане на краткосрочен дълг от фонд ФЛАГ за финансиране на допустими разходи по проект „Въвеждане на мерки за енергийна ефективност и обновяване на многофамилни жилищни сгради  - „Анжерови”, „Дарина”, „Йосиф Кехайов” „Бочукови- Златоград”, „Аристе”, „Пролет” и блокове №178, „Белия дом”, в град Златоград”, с акроним ZlatownEECO2-2 одобрени за безвъзмездно финансиране по Оперативна програма „Региони в растеж” 2014-2020 г., във връзка с постъпила  Докладна  записка за осигуряване на оборотни средства с вх.№ 93-00-792/11.05.2020 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На 14.03.2019 г. между Община Златоград и Министерство на регионалното развитие и благоустройството бе подписан договор за безвъзмездна финансова помощ                            № BG16RFO001-2.002-0016-C01 за проект „Въвеждане на мерки за енергийна ефективност и обновяване на многофамилни жилищни сгради  - „Анжерови”, „Дарина”, „Йосиф Кехайов” „Бочукови-Златоград”, „Аристе”, „Пролет” и блокове №178, „Белия дом”, в град Златоград”, със срок на изпълнение 28 месеца – до 14.07.2021 г.

Проектът е финансиран по Оперативна програма „Региони в растеж” 2014-2020г. Безвъзмездната финансова помощ за проекта е в размер на 1 098 045,31 лв.
Финансирането по проекта обхваща дейности, насочени към повишаване на енергийната ефективност на многофамилни жилищни сгради – топлинно изолиране на външни стени, подмяна на метална и дървена дограма с дограма PVC, топлинно изолиране на покриви и подмяна на осветление на шест къщи (Анжерови”, „Дарина”, „Йосиф Кехайов” „Бочукови-Златоград”, „Аристе”, „Пролет”) и два блока (блок 178 и блок „Белия дом”).
По проекта първоначално е получено авансово плащане в размер на 384 315,86 лв. След извършени плащания към избраните изпълнители е изготвено и подадено Искане за междинно плащане на стойност 148 072,73 лв. Искането е одобрено, като са верифицирани и възстановени средства в размер на 110 338,70 лв. В резултат на решения на Управляващия орган на Оперативна програма „Региони в растеж” 2014-2020 г. за установени нередности при провеждане на процедури за възлагане на обществени поръчки не са верифицирани разходи в размер на 37 734,03 лв., представляващи остойностено финансово влияние на регистрирани сигнали за нередности за съотностими разходи, включени в искането. През м.Август ще подадем второ междинно искане за плащане до УО на програмата с прогнозна стойност 330 000 лв.
За разплащане на всички останали допустими разходи по проекта, са необходими средства в размер на 248 324,29 лв., в т.число за сметка на безвъзмездната финансова помощ - 210 590,26 лв. и за разплащане на наложени финансови корекции, във връзка с решения на УО на Оперативна програма „Региони в растеж” 2014-2020 г.  – 37 734,03 лв.

За осигуряване на необходимото финансиране Община Златоград ще кандидатства за кредит пред Фонд ФЛАГ.
Отчитайки периода на изготвяне, разглеждане и одобрение на искането за  кредит и поради липсата на достатъчно финансов ресурс за разплащане на всички дейности по проекта, се налага поемане на краткосрочен дълг (със срок на погасяване до 1 година), в размер на 210 500 лв., с цел осигуряване на оборотни средства за разплащане на допустимите дейности по проекта. След разплащане на всички разходи по проекта ще бъде подадено окончателно искане за плащане. С получените средства от Управляващия орган, от окончателното искане за плащане, ще погасим поетия дълг. 
Плащанията по поети заеми от Фонд ФЛАГ за лихви, такси и комисиони, не попадат в обхвата на ограничението на чл. 32, ал. 1 от Закона за публичните финанси, а именно годишния размер на плащанията по общинския дълг за всяка отделна година да не надвишава 15 % от средногодишния размер на собствените приходи и общата изравнителна субсидия за последните три години, изчислен на базата данни от годишните отчети за изпълнението на бюджета на общината. Съгласно чл. 32, ал. 5 от Закона за публичните финанси, плащанията по заеми поети от лица попадащи в сектор „Държавно управление”, какъвто е „Фонд за органите на местното самоуправление в България –ФЛАГ” ЕАД, не попадат в ограниченията по ал. 1 от същия член.
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:

На основание на чл. 21, ал. 1, т. 10 от Закона за местното самоуправление и местната администрация, чл. 3, т. 2, чл.5, ал.1, т.5, чл. 13, чл. 16 и чл. 17 от Закона за общинския дълг и чл. 5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие:
1. Община Златоград да сключи договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализацията на проект: „Въвеждане на мерки за енергийна ефективност и обновяване на многофамилни жилищни сгради - „Анжерови”, „Дарина”, „Йосиф Кехайов” „Бочукови – Златоград”, „Аристе”, „Пролет” и блокове № 178, „Белия дом”, в град Златоград”, финансиран от Оперативна програма „Региони в растеж” 2014-2020 г., Приоритетна ос  2 „Подкрепа за енергийна ефективност в опорни центрове в периферните райони”, Процедура BG16RFOP001-2.002 „Енергийна ефективност в периферните райони-2”, при следните основни параметри:

· Максимален размер на дълга – 210 500 (двеста и десет хиляди и петстотин)

· Валута на дълга – лева

· Вид на дълга – краткосрочен дълг, поет с договор за общински заем

· Условия за погасяване: 
· Срок на погасяване – до 12 (дванадесет) месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване

· Източници за погасяване на главницата – чрез плащанията от  Управляващия орган съгласно Договор за безвъзмездна финансова помощ № BG16RFOP001-2.002-0016-C01 от 14.03.2019 г. и/или от собствени бюджетни средства.
· Максимален лихвен процент – шестмесечен EURIBOR плюс максимална надбавка от 4.083 %

· Други такси, наказателни лихви, неустойки и разноски – съгласно ценовата политика на Фонд ФЛАГ и Управляващата банка.
· Начин на обезпечение на кредита:

· Учредяване на залог върху вземанията на Община Златоград по Договор за безвъзмездна помощ № BG16RFOP001-2.002-0016-C01 от 14.03.2019 г., сключен с Управляващия орган на съответната Оперативна програма, постъпващи по банкова сметка, вземанията за наличностите по която, настоящи и бъдещи, също са обект на особен залог; 

· Учредяване на залог върху настоящи и бъдещи парични вземания, представляващи настоящи и бъдещи приходи на Община Златоград, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1, буква „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;

2. Възлага и делегира права на Кмета на Община Златоград да подготви искането за кредит, да го подаде в офиса на „Фонд ФЛАГ“ ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1. 
Приложение: 
1. Прогнозен погасителен план
С уважение,

МИРОСЛАВ ЯНЧЕВ

Кмет на Община Златоград
Изготвил:

Аделина Юрукова 
Главен експерт „Бюджет и местни приходи”
Съгласувал:
Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

